Махуэшхуэм хухэха зэхьэзэхуэ
Адыгэхэм я дунейпсо махуэмрэ Бахъсэн къалэм и махуэмрэ щагъэлъапэм ирихьэлIэу Бахъсэн къалэм щекIуэкIащ 2005-2006 гъэхэм къалъхуахэм самбэмкIэ я республикэпсо зэхьэзэхуэ. Абы хэтащ Къэбэрдей-Балъкъэрым и щIыналъэ куэдым къикIа спортсмени 100-м щIигъу.
ЗэпэщIэтыныгъэ гуащIэхэм япэ гуп увыпIэр щаубыдащ Бахъсэн къалэм и командэ къыхэхам. Налшыкдэсхэр етIуанэщ. Прохладнэ щIыналъэм къикIа спортсменхэм ещанэ увыпIэр къахьащ.
Зэхьэзэхуэм и судья нэхъыщхьэу щытащ Бахъсэн къалэ дэт Олимп резервым и спорт школым и тренер нэхъыжь, урысейпсо категорие зиIэ судья ПщIэнашэ Мурат.
ЖЫЛАСЭ Замир.
